Хьасанэкъо Мурат нахьыжъхэм яIофыгъохэм защигъэгъозагъ — Адыгэ макъ\nХьасанэкъо Мурат нахьыжъхэм яIофыгъохэм защигъэгъозагъ\nКъэралыгъо Думэм физическэ культурэмкIэ, спортымкIэ, зекIонымкIэ ыкIи ныбжьыкIэхэм яIофхэмкIэ и Комитет хэтэу Хьасанэкъо Мурат Урысые политикэ партиеу «Единэ Россием» и Тхьаматэу Д. А. Мед­ведевым ишъолъыр общественнэ приемнэу АР-м щыIэм зыныбжь хэкIотагъэхэм ясоциальнэ-правовой Iофыгъохэр пэIудзыгъэ шIыкIэм тетэу мэлылъфэгъум и 27-м къащыфызэхифыгъэх.\nКощхьэблэ районым щыпсэурэ зэшъхьэгъусэхэу IофшIэным иветеранэу щытхэм ЖКХ-мкIэ фэIо-фашIэхэм атефэрэ уасэм итынкIэ фэгъэкIотэныгъэу яIэхэр ашIэ ашIоигъуагъ. А Iофыгъом изэшIохын пае депутатым рес­публикэм игъэцэкIэкIо хабзэ икъулыкъу гъэнэфагъэ зыфи­гъэзагъ.\nМыекъуапэ щыщ бзылъфыгъэу я 2-рэ купым хэхьэрэ сэкъатныгъэ зиIэр ипсауныгъэ изытеткIэ ищыкIэгъэ техническэ пкъыгъохэр иунэе про­граммэ хагъэхьан алъэкIыщтмэ къы­кIэупчIагъ. Мы Iофыгъор псын­кIэу зэшIохыгъэным фэшI федеральнэ хэбзэгъэуцум уполномоченнэ къулыкъу гъэнэфагъэм зыфигъэзагъ.\nМыекъуапэ имикрорайонхэм ащыщ горэм щыпсэухэрэм Къэ­ралыгъо Думэм идепутат зыфагъэзагъ гараж кооперативым пэблэгъэ автомобиль гъогоу автотранспортыр бэу зыщызе­кIорэм лъэс гъогу щыгъэпсы­гъэнымкIэ IэпыIэгъу къафэхъу­нэу. Къэлэдэсыбэхэр зыгъэгумэкIырэ мы Iофыгъор зэшIохы­гъэ­ным пае депутатым гъэцэ­кIэкIо хабзэм икъулыкъурэ чIы­пIэ зы­гъэIорышIэжьынымкIэ къулыкъумрэ тхылъ афигъэхьыгъ.\n— Непэ зыкъысфэзыгъэзагъэхэр зыгъэгумэкIыщтыгъэхэр социальнэ мэхьанэ зиIэ Iофыгъохэр ары. Ахэм язэшIохын амалэу сиIэр зэкIэ есхьылIэщт, — къыIуагъ Хьасанэкъо Мурат.\nРеспубликэм исхэм ащыщхэр нэмыкI социальнэ-правовой Iо­фыгъохэми агъэгумэкIыщтыгъэх. Мы мафэм депутатым цIыфхэм яупчIэхэм игъэкIотыгъэу ­джэуап къаритыжьыгъ, яIофыгъохэр къа­фызэхифыгъэх. Iофтхьабзэм изэхэщэнкIэ АР-м игъэцэкIэкIо хэбзэ къулыкъухэр IэпыIэгъу къызэрэтфэхъугъэхэри хэзгъэу­нэфыкIы сшIоигъуагъ.\nУрысые Федерацием и Федеральнэ ЗэIукIэ и Къэ­рал­ыгъо Думэ идепутат иIэпыIэгъу.\nПредыдущая Перед судом предстал житель Шовгеновского района, обвиняемый в незаконном хранении наркотических средств и в даче взятки сотруднику полиции\nСледущая В Адыгее семьи с детьми получают дополнительную материальную помощь по нацпроекту «Демография».